પ્રાપ્ત માહિતી અનુસાર અા અંગેની વિગત એવી છે કે મહેસાણા સેફ્ટી હોમના પ્રથમ માળે મોડી રાતે બાળ અારોપીઓ વચ્ચે ઝઘડો થયો હતો. તેથી સેફ્ટી હોમના અધિક્ષકે અન્ય કોઈ ઘટના ન બને તે માટે ત્રણ હોમગાર્ડના જવાનોને બંદોબસ્તમાં મૂક્યા હતા. દરમિયાનમાં મોડી રાતે એક વાગ્યાના સુમારે બાળ અારોપીઓ વચ્ચે ફરી ઝઘડો થયો હતો અને એક રૂમમાં રહેતા બાળકોએ સામસામે હુમલા કરી બારી-બારણાંના કાચ ફોડી નાખ્યા હતા.